A/A DIRECTOR/A ...................................................................................................

CENTRO ...............................................................................................................

D/Dna ..................................................................................................................

Pai/nai dunha alumna/o do curso ............................

Póñome en contacto con vostede como responsábel do adecuado desenvolvemento da función educativa, para recordarlle a necesidade de **manter un ambiente e contidos informativos apropiados para os menores en idade escolar e a adecuación do tipo de infografías que se exhiben** nos corredores e taboleiros, ben como as informacións que se transmiten no día a día desde as aulas.

Ao longo destes dous últimos anos os nosos escolares sufriron de cheo o impacto das mensaxes continuadas sobre as ameazas e perigos que supuña a convivencia co virus da Covid19. Isto incidiu drasticamente na súa percepción da realidade e do contorno; a emoción negativa de medo instalouse na súa vida cotiá e nas súas relacións interpersoais, causándolles unha tensión psíquica permanente que a súa madurez emocional é incapaz de asimilar. Fóra do efecto de alerta en que o medo instintivo e puntual intervén para asegurar a sobrevivencia, esta atmosfera de medo prolongado e constante danou seriamente a saúde psíquica, emocional e física (porque as emocións negativas deprimen o sistema inmunitario) das crianzas e adolescentes.

As consecuencias son patentes. De feito, a propia Administración está a alertar sobre o incremento repentino e elevado de problemas de saúde mental nos menores, pondo en marcha con urxencia programas paliativos e protocolos de actuación perante a ansiedade, depresión e mesmo o suicidio. Porén, **esta información debe ir dirixida exclusivamente aos adultos responsábeis nos centros educativos** e non someter aínda máis a rapazada a anuncios que só lles causan máis medo e máis dano, retroalimentando a negatividade. Neste sentido, e de forma nociva e contraditoria, en moitos centros estanse exhibindo cartaces do programa Alerta Escolar (só pensados para a actuación dos adultos), e outros como os de prevención do suicidio, noticias da guerra, etc., mensaxes que moitos rapaces toman literalmente, como é o caso dos afectados pola síndrome de espectro autista, mais non só.

Os efectos daniños da sobreexposición ás informacións negativas e da vivencia constante do medo na realidade diaria das crianzas e adolescentes están amplamente documentados e demostrados na literatura científica ao respecto. O sistema educativo reflicte a estrutura e valores que conforman a sociedade e prepara a cidadanía futura. Que tipo de humanidade resultará de vivir constantemente no medo e na negatividade?

Por todo o devandito,

SOLICITO (a retirada das infografías relativas / outro tema con respecto a esta cuestión) : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En ............................................ a .......... de ............................................ de 2022

Asdo.: